|  |
| --- |
| Description: Srbija-Grb_wp_1024 |
| Република Србија   |  | | --- | | МИНИСТАРСТВО ТРГОВИНЕ, | | ТУРИЗМА И ТЕЛЕКОМУНИКАЦИЈА |   Број: 404-02-125/2020-02/4  22.07.2020. године  Немањина 22-26  Београд |

**Одговор 1 на захтев за додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник

РС” број 24/12, 14/15 и 68/15) објављујемо Одговор 1 на захтев за додатним информацијама или појашњењима у вези са припремањем понуде у отвореном поступку јавне набавке **радова -**  **израда са постављањем туристичке сабраћајне сигнализације на територији општина Прибој, Пријепоље, Тутин и Сјеница и град Нови Пазар - ЈН О-25/2020.**

**ПИТАЊЕ БРОЈ 1:**

Конкурсном документацијом за Јавну набавку радова – ***Израда са постављањем туристичке сабраћајне сигнализације на територији општина Прибој, Пријепоље, Тутин и Сјеница и град Нови Пазар*** Наручилац је повредио   
институт јавне набавке.

Овим указујемо Наручиоцу на следеће у конкурсној документацији.  
Наручилац је одредио додатни услов за учешће у поступку ове јавне набавке и то да  
потенцијални понуђач располаже неопходним пословним капацитетом, при чему је,  
описујући шта подразумева под тим капацитетом навео следеће:

Цитат  
*Да је у претходне три године (рачунајући од дана објављивања позива за подношење  
понуда на Порталу јавних набавки), уредно релизовао уговоре за извођење радова на  
изради са постављањем вертикалне саобраћајне сигнализације укупне вредности од  
најмање 18.000.000,00 динара без ПДВ,* ***од којих је бар један уговор у вредности од  
најмање 9.000.000,00 динара без ПДВ-а***.

Овом одредбом повређено је *Начело обезбеђивања конкуренције*, које прописује  
*Члан10*:  
***Наручилац је дужан да у поступку јавне набавке омогући што је могуће већу  
конкуренцију.  
Наручилац не може да ограничи конкуренцију, а посебно не може онемогућавати било којег понуђача да учествује у поступку јавне набавке неоправданом употребом преговарачког поступка, нити коришћењем дискриминаторских услова, техничких спецификација и критеријума***.

Даље,таква одредба у конкурсној документацији је у апсолутној супротности са  
чланом 76. ставом 6. Закона о јавним набавкама, који прописује:  
**„Наручилац одређује услове за учешће у поступку тако да ти услови не  
дискриминишу понуђаче и да су у логичкој вези са предметом јавне набавке“.**

Апсурдан је и нелогичан захтев да потенцијални понуђач мора имати један уговор закључен на износ од минимално 9.000.000,00 динара. Треба имати у виду да су овакви радови са вредношћу од 9.000.000,00 и више врло ретки и да са оваквим   
ставом ограничавате потенцијалне понуђаче и из тога произилази сумња за   
намештањем јавне набавке.

Као потенцијални понуђач, од Наручиоца тражимо да (1) поштује Закон о јавним  
набавкама и да измени Конкурсну документацију за јавну набавку број ***25/2020,*** тако  
што ће искључити одредбу пословног капацитета *да има бар један уговор у вредности од најмање 9.000.000,00 динара без ПДВ-а,* и да (2) продужи рок за   
подношење понуда.

Уколико Наручилац не буде изменио конкурсну документацију на наведени начин,  
подносилац овог Захтева поднеће Захтев за заштиту права.

**ОДГОВОР БРОЈ 1**:

Наручилац прихвата сугестију потенцијалног понађача и врши измену конкурсне документације тако што се на странама 31 и 82 конкурсне документације бришу речи: “од којих је бар један уговор у вредности од најмање 9.000.000,00 динара без ПДВ”.

**Наручилац ће измењену конкурсну документацију објавити 22.07.2020. године на Порталу јавних набавки и на својој званичној интернет страници.**

Имајући у виду да рок за подношење понуда у предметном поступку истиче 03.08.2020. године, а да су одговор и измена конкурсне документације објављени на Порталу јавних набавки и на званичној интернет страници наручиоца 22.07.2020. године, односно 12 дана пре дана одређеног као истек рока за подношење понуда, сходно члану 63, став 5. Закона о јавним набавкама, Наручилац не продужава рок за подношење понуда.

КОМИСИЈА НАРУЧИОЦА